paragraph_text: Neposredno prije Operacije Vaganj su postrojbe bosanskih Srba i dragovoljci iz Srbije u Operaciji Krivaja bile ovladale enklavama koje su na području istočne Bosne do tada držale postrojbe pod kontrolom vlasti u Sarajevu: pokolj u Srebrenici izvršen je 13. – 19. srpnja 1995. god., a gradić Žepa se predao 25. srpnja 1995. godine (zapovjednika grada Avdu Palića su Srbi zarobili za vrijeme pregovora u kampu UNPROFOR-a, te je kasnije ubijen).